b'\n_START_ARTICLE_\nAleksander Sergejevi\xc4\x8d Jakovljev\n_START_SECTION_\n\xc5\xbdivljenje in delo\n_START_PARAGRAPH_\nJakovljev je bil eden od osnovalcev sovjetske izdelave letal, jadralnega letenja in letalskega \xc5\xa1porta. Svoje prvo jadralno letalo AVF-10 (\xd0\x90\xd0\x92\xd0\xa4-10) je izdelal leta 1924 in ultralahko letalo AIR-1 (\xd0\x90\xd0\x98\xd0\xa0-1) leta 1927. Jadralno letalo AVF-10 je prvi\xc4\x8d vzletelo 15. septembra 1924 in se je odli\xc4\x8dno izkazalo v zraku._NEWLINE_Leta 1918 je za\xc4\x8del slu\xc5\xbebovati v Rde\xc4\x8di armadi._NEWLINE_Od leta 1924 je delal kot strokovnjak za motorje, nato pa je leta 1927 za\xc4\x8del \xc5\xa1tudirati na akademiji \xc5\xbdukovski. Tu je diplomiral leta 1931. Najprej je bil in\xc5\xbeenir v letalski tovarni, kjer so leta 1932 ustanovili konstrukcijski biro za lahko letalstvo._NEWLINE_Leta 1934 je ustanovil Konstrukcijski biro Jakovljeva kot OKB-115 (\xd0\x9e\xd0\x9a\xd0\x91-115). Leta 1935 je v letalski tovarni postal glavni konstruktor, med letoma 1956 in 1984 pa je bil vodja konstrukcije letal v Biroju Jakovljeva._NEWLINE_Med 2. svetovno vojno je ta oddelek skonstruiral in izdelal znamenita bojna letala, na katerih je letelo veliko sovjetskih letalskih asov. Med letoma 1940 in 1946 je bil podpredsednik letalske industrije._NEWLINE_Biro Jakovljeva je izdelalo ve\xc4\x8d kot 200 tipov in izvedenk letal, in od tega dobrih 100 serijskih. Na letalih Jakovljev so dosegli 74 svetovnih rekordov.'